CELEX: 32015D1772
Language: el
Date: 2015-09-28 00:00:00
Title: Απόφαση (ΚΕΠΠΑ) 2015/1772 της Επιτροπής Πολιτικής και Ασφάλειας, της 28ης Σεπτεμβρίου 2015, σχετικά με τη μετάβαση της EUNAVFOR MED στη δεύτερη φάση της επιχείρησης, όπως ορίζεται στο άρθρο 2 παράγραφος 2 στοιχείο β) σημείο i) της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (EUNAVFOR MED) (EUNAVFOR MED/2/2015)

3.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 258/5
            
         ΑΠΌΦΑΣΗ (ΚΕΠΠΑ) 2015/1772 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 28ης Σεπτεμβρίου 2015
   σχετικά με τη μετάβαση της EUNAVFOR MED στη δεύτερη φάση της επιχείρησης, όπως ορίζεται στο άρθρο 2 παράγραφος 2 στοιχείο β) σημείο i) της απόφασης (ΚΕΠΠΑ) 2015/778 για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (EUNAVFOR MED) (EUNAVFOR MED/2/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38, τρίτο εδάφιο,
   Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (EUNAVFOR MED) (1), και ιδίως το άρθρο 6 παράγραφος 1,
   Εκτιμώντας τα εξής:
   
               (1)
            
            
               Ο διοικητής της επιχείρησης EUNAVFOR MED έχει δηλώσει ότι η επιχείρηση έχει εκπληρώσει όλους τους στρατιωτικούς στόχους της πρώτης φάσης σχετικά με τη συγκέντρωση εμπιστευτικών και άλλων πληροφοριών και έχει προτείνει τη μετάβαση στη δεύτερη φάση της επιχείρησης, όπως ορίζεται στο άρθρο 2, παράγραφος 2, στοιχείο β), σημείο i) της απόφασης (ΚΕΠΠΑ) 2015/778.
            
         
               (2)
            
            
               Το Συμβούλιο, κατά τη σύνοδό του στις 14 Σεπτεμβρίου 2015, κατέληξε στο συμπέρασμα ότι έχουν εκπληρωθεί όλες οι προϋποθέσεις για τη μετάβαση της EUNAVFOR MED στη δεύτερη φάση της επιχείρησης, όπως ορίζεται στο άρθρο 2, παράγραφος 2, στοιχείο β), σημείο i) της απόφασης (ΚΕΠΠΑ) 2015/778.
            
         
               (3)
            
            
               Η μετάβαση στη δεύτερη φάση της επιχείρησης θα πραγματοποιηθεί στις 7 Οκτωβρίου 2015.
            
         
               (4)
            
            
               Η μετάβαση στις επόμενες φάσεις της EUNAVFOR MED, συμπεριλαμβανομένης της φάσης που ορίζεται στο άρθρο 2, παράγραφος 2, στοιχείο β), σημείο ii) της απόφασης (ΚΕΠΠΑ) 2015/778, θα αποτελέσει αντικείμενο περαιτέρω αξιολόγησης από το Συμβούλιο σχετικά με το αν πληρούνται οι προϋποθέσεις για την εν λόγω μετάβαση, λαμβάνοντας υπόψη τυχόν απόφαση του Συμβουλίου Ασφαλείας του ΟΗΕ και συγκατάθεση από τα οικεία παράκτια κράτη, και την απόφαση της Επιτροπής Πολιτικής και Ασφάλειας για το πότε πρέπει να πραγματοποιηθεί η μετάβαση, σύμφωνα με την απόφαση (ΚΕΠΠΑ) 2015/778 και την απόφαση (ΚΕΠΠΑ) 2015/972 του Συμβουλίου (2) για την έναρξη της επιχείρησης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (EUNAVFOR MED) θα μεταβεί, με ισχύ από τις 7 Οκτωβρίου 2015, στη δεύτερη φάση επιχειρήσεων, όπως ορίζεται στο άρθρο 2, παράγραφος 2, στοιχείο β), σημείο i) της απόφασης (ΚΕΠΠΑ) 2015/778.
   Άρθρο 2
   Εγκρίνονται οι προσαρμοσμένοι κανόνες εμπλοκής για τη δεύτερη φάση της επιχείρησης, όπως ορίζεται στο άρθρο 2, παράγραφος 2, στοιχείο β). σημείο i) της απόφασης (ΚΕΠΠΑ) 2015/778.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 28ης Σεπτεμβρίου 2015
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 122 της 19.5.2015, σ. 31.
   
      (2)  Απόφαση (ΚΕΠΠΑ) 2015/972 του Συμβουλίου, της 22ας Ιουνίου 2015, για την έναρξη της στρατιωτικής επιχείρησης της Ευρωπαϊκής Ένωσης στη Νότια Κεντρική Μεσόγειο (EUNAVFOR MED) (ΕΕ L 157 της 23.6.2015, σ. 51).